રાજપીપળા: રાજપીપળાના શ્રધ્ધાળુઓનો ટેમ્પો જુનારાજ ગામ નજીક પલટી જતાં 35થી વધારે લોકોને નાની મોટી ઇજા પહોંચી હતી. લીમડાચોક અને નવાફળિયાના માછી સમાજના લોકો રવિવારની રજા હોવાથી ઢેંકી હનુમાન દાદાના દર્શન કરવા માટે જઇ રહયાં હતાં ત્યારે મંદિરથી થોડે દુર વળાંક પર ડ્રાયવરે કાબુ ગુમાવી દીધો હતો. રાજપીપળા લીમડા ચોક અને નવાફળીયામાં રહેતા માછી સમાજના 40 થી 45 જેટલા ભક્તો રવિવારે રાજપીપળા નજીકના જુનારાજ ખાતે આવેલા ઢેંકી હનુમાન મંદિરે એક ટેમ્પો લઈ દર્શને જવા નીકળ્યા હતા.દરમિયાન મંદિર પહોંચવાના થોડેક જ આગળના વળાંક પર ટેમ્પો ચાલકે પોતાના સ્ટિયરિંગ પરનો કાબુ ગુમાવતા ટેમ્પો પલટી ખાધો હતો.